Държавен вестник, бр. 83, 2017 г., стр. 22

СТР.  22	
Д Ъ Р Ж А В Е Н  В Е С Т Н И К 	
БРОЙ  83
ПОЯСНЕНИЕ КЪМ ОТДЕЛНИТЕ НОЗОЛО­
ГИЧНИ ЕДИНИЦИ, РАЗДЕЛЕНИ В КЛАСОВЕ 
ПО МЕЖДУНАРОДНАТА КЛАСИФИКАЦИЯ 
НА БОЛЕСТИТЕ – МКБ 10
КЛАС I. НЯКОИ ИНФЕКЦИОЗНИ И ПА­
РАЗИТНИ БОЛЕСТИ (A00-B99).
Чревни инфекции
Тук спадат холера, коремен тиф и паратиф 
(А, В, С), други салмонелни инфекции, шигелоза 
(бактериална дизентерия), други хранителни от­
равяния (бактериални) – стафилококови, ботули­
зъм, амебиоза, други протозойни чревни болести 
(колит, диария, дизентерия), чревни инфекции, 
дължащи се на други микроорганизми (ешерихия 
коли, аризона, аеробактер, протеус и др.).
За нуждите на експертизата да се изискват 
епикризи от специализираните лечебни заведения 
(инфекциозни болници или отделения) и при 
нужда да се извършват необходимите изследва­
ния и уточняване в МИ – МВР.
Служителите, при които лечението е продъл­
жило над три месеца, след приключването му 
се ограничават от физически натоварвания за 
срок шест месеца.
Туберкулоза. Туберкулоза на дихателните 
органи. Първична туберкулозна инфекция (пър­
вичен комплекс, плеврит и др.). Туберкулозна 
интоксикация
Кандидатите с хиперергични реакции на 
туберкулиновата проба по Манту, позитивни 
гама-интерферонови тестове (Т-SPOT-TB или 
QUANTIFERON-GOLD), без органично забо­
ляване и без засягане на общото състояние са 
негодни за работа в МВР. Преценката на слу­
жителите е индивидуална след провеждане на 
медикаментозна профилактика.
Първична туберкулоза на белите дробове
Това е форма на първична туберкулоза на 
белите дробове, при която клинично долови­
мата първична туберкулозна инфекция е ясно 
обособена и параклинично (рентгенографски, 
лабораторно, проба на Манту). Кандидатите за 
работа са негодни, за служителите експертното 
решение се взема след провеждане на активно 
лечение и възстановяване.
След приключване на лечението служители­
те за срок до 12 месеца работят при облекчени 
условия на труд (без нощен труд, значително 
физическо натоварване, професионални вреднос­
ти и излагане на неблагоприятни атмосферни 
условия) с цел предпазване от нови тласъци. 
Преболедувалите служители подлежат на дис­
пансерно наблюдение за срок 5 години.
Плеврит
Тук се отнася туберкулозният плеврит не­
зависимо от това, дали е сух, или ексудативен.
За кандидатите с ексудативен плеврит ре­
шението е негоден. За служителите преценката 
е индивидуална след провеждане на активно 
лечение и възстановяване. Преболедувалите 
служители се ограничават от полагане на но­
щен труд, значителни физически натоварвания, 
професионални вредности и излагане на небла­
гоприятни атмосферни условия за срок до една 
година. Годността при служители, преболедували 
от воден плеврит с масивни плеврални сраства­
ния, се определя индивидуално в зависимост от 
степента на настъпилата дихателна и сърдечно-
съдова недостатъчност и естеството им на работа.
Белодробна туберкулоза (инфилтрат, каверна, 
нодуларна, бронхиектазии, пневмоторакс и др.)
Тук спадат различни форми на вторична бе­
лодробна туберкулоза (ТБК). Вторичната ТБК 
на белите дробове се развива при клинично оз­
дравели от първичната инфекция, когато в белия 
дроб се откриват активни огнища вследствие 
на екзогенна или ендогенна суперинфекция. 
При рентгенологично установено наличие на 
инфилтрат и (или) каверна се приема активност 
на заболяването и се определя фазата на прог­
ресирането му (инфилтриране, разпадане, раз­
сейване). Диагностиката почива и на клинични, 
лабораторни, микробиологични и имунологични 
данни. При установяване на пробив в бронх се 
приема фаза на разпадане.
При откриване на ТБК във фаза на инфил­
триране, разпадане и разсейване решението за 
кандидатите е негоден. Решение за годност при 
служители, заболели от белодробна туберкуло­
за, се взема след завършване на определения 
срок за лечение в зависимост от: формата на 
заболяването, остатъчните изменения, функцио­
налното състояние на дишането, съпътстващите 
неспецифични заболявания и условията на труд.
След приключване на лечението служителите 
за срок от 6 до 12 месеца работят при облекчени 
условия на труд (нощен труд, значително физи­
ческо натоварване, професионални вредности и 
излагане на неблагоприятни атмосферни условия).
Оздравителният процес често е свързан с раз­
витие на пневмофиброза, която чрез намаляване 
на дихателната повърхност и деформиране на 
гръдния кош и средостението води до нарушение 
на дихателната функция и до ограничение на 
годността. Ето защо при оценка работоспособ­
ността на болните от белодробна туберкулоза 
важно значение има характеристиката на диха­
телната функция и хемодинамиката (ФИД, АКР, 
хемодинамични показатели и др.).
При развитие на трайна дихателна недостатъч­
ност от I, II степен, масивни плеврални сраства­
ния, тежки фиброзни изменения, бронхиектазии, 
които водят до изразено функционално нарушение 
на дихателната и сърдечно-съдовата функция, 
освидетелстваните по графа 4 са негодни, а по 
графа 5 годността се определя индивидуално.
Годността при освидетелстване на служители, 
при които е извършена резекция (сегментектомия 
или лобектомия) на бял дроб по повод туберку­
лоза, се определя индивидуално в зависимост 
от функционалното състояние на дихателната 
система и естеството на работа.
Пулмонектомията води до трайна загуба на 
работоспособността и негодност за работа в МВР 
по графи 1, 2, 3 и 4; индивидуална преценка по 
графа 5.
Кандидати със стабилизирана белодробна 
туберкулоза, без остатъчни изменения в белите 
дробове, са годни за работа в МВР, ако от фазата 
на уплътнението са минали 5 години, не са имали 
нов тласък и представят документ от съответния 
ТУБ диспансер, който да удостовери това.